එම ගමන් බලපත්‍රය ගුවන් තොටුපළේදී ප්‍රතික්ෂේප කළ පසු නව ගමන් බලපත්‍රය රැගෙන එන ලෙස ආගමන විගමන නිලධාරීන්, මන්ත්‍රීවරයාට උපදෙස් ලබාදුන් බවයි ජාතික නිදහස් පෙරමුණ නිකුත් කළ නිවේදනයේ වැඩිදුරටත් දැක්වෙන්නේ.පසුගිය ඔක්තෝම්බර් 23 වන දා කටුනායක ගුවන් තොටුපළේදී රහස් පොලිස් භාරයට ගැණුනු විමල් වීරවංශ මන්ත්‍රීවරයා මීගමුව මහේස්ත්‍රාත් අධිකරණයට ඉදිරිපත් කිරීමෙන් පසු ඇප මත මුදා හැරුණා.කෙසේ වෙතත්, ජනතා සේවක පක්ෂයේ නායක සෝමවංශ අමරසිංහ හිරු ප්‍රවෘත්ති අංශයට කියා සිටියේ විමල් වීරවංශ මන්ත්‍රීවරයාගේ විදේශ ගමනට බාධා කිරීම ප්‍රජාතන්ත්‍ර විරෝධී ක්‍රියාවක් බවයි.ආගමන විගමන දෙපාර්තමේන්තුව සඳහන් කළේ අස්ථානගත වූ විදේශ ගමන් බලපත්‍රයට වීසා බලපත් ලබා ගැනීම විමල් වීරවංශ මන්ත්‍රීවරයා සම්බන්ධයෙන් මතු වූ ගැටළුව බවයි.